open-index/open-wikipedia-markdown huggingface dataset:
Μητροπολιτικός Ναός Αγίου Μηνά Ηρακλείου

Ο **Μητροπολιτικός Ναός του Αγίου Μηνά** είναι Ορθόδοξος Καθεδρικός Ναός, ο οποίος βρίσκεται στο κέντρο της πόλεως Ηρακλείου και είναι η έδρα της Ιεράς Αρχιεπισκοπής Κρήτης. 

Ξεκίνησε να χτίζεται στις 25 Μαρτίου 1862 από τον Μητροπολίτη Κρήτης Διονύσιο Ε' τον εξ Αδριανουπόλεως Θράκης. Η κατασκευή του διακόπηκε κατά την Κρητική Επανάσταση του 1866 και τελικά ολοκληρώθηκε στις αρχές του 1895. Τα εγκαίνια του ναού έγιναν στις 16 Απριλίου 1895 από το Μητροπολίτη Κρήτης Τιμόθεο Α΄ .

Ο ναός είναι αφιερωμένος στον Άγιο Μηνά, πολιούχο της πόλεως του Ηρακλείου.

## Κόστος

Ο χώρος στο οποίο χτίστηκε ο ναός ήταν κήπος που ανήκε σε τούρκικη οικογένεια. Στον Κώδικα του Ναού αναφέρεται ότι ο κήπος αγοράστηκε από την επιτροπή ανέγερσης του ναού. Επιπλέον χώρος αγοράστηκε από τον Αλή Βαϊράμογλου έναντι 60.000 γροσίων 

Η δαπάνη για την ανέγερση καλύφθηκε από άτακτες συνδρομές χριστιανών της πόλης και της υπαίθρου καθώς και από τακτικές εισφορές από διάφορα μοναστήρια. Ποσό 112.000 γροσίων αναλήφθηκε το 1864 από δάνειο της Χριστιανικής Ορφανικής Τράπεζας Ηρακλείου. Το ίδιο έτος κυκλοφόρησε ειδικό λαχείο για τη συγκέντρωση ποσού 2.000.000 γροσίων.

Αξιοσημείωτο είναι ότι το έργο έθεσε υπό την αιγίδα του ο Σουλτάνος Αμπντούλ Αζίζ Χαν χορηγώντας 40.000 γρόσια.

## Αρχιτεκτονική
[αριστερά|μικρογραφία|[Κυρίως ναός (Χριστιανικός)|Εσωτερικό του Ναού]]
Η κάτοψη του ναού, καθώς και η στέγαση του, παραπέμπουν στο σταυροειδή εγγεγραμμένο με τρούλλο και με υψηλό τύμπανο. Εσωτερικά συνδυάζει και στοιχεία τρίκλιτης βασιλικής, με υπερώα στη βόρεια, τη νότια και τη δυτική πλευρά σε σχήμα Π. Ο ναός έχει επιφάνεια 1,350 m2 και είναι ο μεγαλύτερος ναός στην Κρήτη ενώ θεωρείται (με βάση τα βασικά του μεγέθη) και ένας από τους μεγαλύτερους ναούς στην Ελλάδα.

## Παραπομπές


Μ
Μ
Βασίλειος Κάλκος

Ο **Βασίλειος Κάλκος** ήταν Φιλικός από τη Λιβαδειά και το 1821 είχε πάρει μέρος στη συνέλευση των Σαλώνων και στη συνέχεια στον Άρειο Πάγο της Ανατολικής Χέρσου Ελλάδας. Διαφώνησε με τον τρόπο διοίκησης του Αρείου Πάγου και αποχώρησε και στη συνέχεια αποκηρύχθηκε στις 15 Φεβρουαρίου 1822 και πήγε στην Τήνο οικογενειακώς. Επέστρεψε στη συνέχεια και πήρε μέρος στον απελευθερωτικό αγώνα. Μετά τον πόλεμο υπηρέτησε σε διάφορες θέσεις.

Σύζυγός του ήταν η Ελισάβετ και γιος του ο Ιωάννης Βασιλείου Κάλκος, ο οποίος γεννήθηκε το 1815. Σε βιογραφικό του γιου του που γράφτηκε στο Κεντρικό Σχολείο της Αίγινας., αναφέρεται ότι ο γιος του έμαθε τα Κοινά στο Τριέστιον (Τεργέστη), ενώ τα Ελληνικά άρχισε στον Βαμβούκη στην Αίγινα και το 1930 γράφτηκε στην Γ' τάξη του Κεντρικού Σχολείου της Αίγινας. Ο Βασίλειος Κάλκος αναφέρεται στην ίδια πηγή ότι πέθανε το 1828 .

## Αναφορές


Κατηγορία:Έλληνες μέλη της Φιλικής Εταιρείας
Κεντρικό Σχολείο

**Κεντρικό Σχολείο** ονομαζόταν το σχολείο που ίδρυσε ο Ιωάννης Καποδίστριας στην Αίγινα το 1829. Σκοπός του σχολείου αυτού, τριετούς φοιτήσεως, ήταν να δημιουργηθούν δάσκαλοι αλλά και στελέχη για τις κρατικές υπηρεσίες. Το Κεντρικό Σχολείο στεγάστηκε στο Εϋνάρδειο, κτίριο στο οποίο προηγουμένως συνεδρίαζε το Πανελλήνιον και το οποίο είχε κατασκευαστεί με συνδρομή του Ελβετού φιλέλληνα τραπεζίτη Εϋνάρδου. Μετά το θάνατο του Καποδίστρια, το σχολείο έκλεισε τον Ιανουάριο του 1832.

Ξανάνοιξε τον Αύγουστο του 1832 με το όνομα Λύκειο, ενώ το 1834 μεταφέρθηκε στην Αθήνα, όπου πήρε το όνομα "Βασιλικό Ελληνικό σχολείο και Γυμνάσιο Αθηνών", το οποίο ήταν αρρένων. Μετά την έξωση του Όθωνα το σχολείο μετονομάστηκε σε "Α' εν Αθήναις Γυμνάσιον". Πρώτος Γυμνασιάρχης του σχολείου διορίζεται ο Γεώργιος Γεννάδιος (1784-1854), ένας από τους σημαντικούς δασκάλους του Γένους, προς τιμήν του οποίου το σχολείο ονομάζεται μέχρι σήμερα "Γεννάδειο". Στο σχολείο διδάσκονταν αρχαία ελληνικά, αριθμητική, ιστορία, γεωγραφία, φυσική ιστορία, λατινικά, γαλλικά, θρησκευτικά και καλλιγραφία. Σήμερα, 200 περίπου χρόνια από την ίδρυση του το σχολείο λειτουργεί ως 1ο Πρότυπο-Πειραματικό Γυμνάσιο και Λύκειο Αθηνών.Στα σχολεία μέχρι το 2012 η εισαγωγή των μαθητών γινόταν με κλήρωση, ενώ από το 2013 γίνεται με εξετάσεις στη κατανόηση κειμένων, στη φυσικη και στα μαθηματικά. Το 2015 το σχολείο αφαιρέθηκε από τα Πρότυπα σχολεία και εισαγωγή γίνεται απευθείας από τα Μαράσλεια Δημοτικά σχολεία και με κλήρωση για τις περισσευούμενες θέσεις.

## Παραπομπές


## Πηγές
* Πλάκα, η γειτονιά των ονείρων

Κατηγορία:Ελληνική Πολιτεία 1828-1832
Κατηγορία:Αίγινα
Κατηγορία:Εκπαιδευτικά ιδρύματα στην Ελλάδα
Ύπνος (αποσαφήνιση)

Η λέξη **ύπνος** μπορεί να αναφέρεται στα λήμματα:
*Ύπνος, μία φυσιολογική κατάσταση για τα ζώα και τον άνθρωπο κατά τη διάρκεια της οποίας το σώμα φαίνεται να υπολειτουργεί σε ότι αφορά την εξωτερικά παρατηρούμενη δράση του
*Ύπνος (μυθολογία), Θεός ή δαίμονας στην ελληνική μυθολογία

## Σε σχέση με τον ύπνο
*Ύπνος REM, (Rapid Eye Movement), το πέμπτο στάδιο του ύπνου.
*Μεσημβρινός ύπνος
*Χειμέριος ύπνος 

## Τέχνη
*Ύπνος (Βρετανικό Μουσείο, αρ. 267), άγαλμα.
*Ύπνος (Μουσείο ντελ Πράδο, αρ. 89-Ε), άγαλμα.
Γκάρι Τέην

Ο **Γκάρι Τέην** (*αγγλ. Gary Thain*, 15 Μαΐου 1948 - 8 Δεκεμβρίου 1975) ήταν Νεοζηλανδός μπασίστας, γνωστός για τη συνεργασία του με το βρετανικό χαρντ ροκ συγκρότημα Uriah Heep.

## Βιογραφία
Ο Γκάρι Τέην γεννήθηκε στο Κράισττσερτς της Νέας Ζηλανδίας την άνοιξη του 1948. Φοίτησε στο καθολικό σχολείο "Xavier College" αλλά όντας παθιασμένος με τη μουσική, άρχισε να ασχολείται ενεργά σε ηλικία δεκατριών ετών, όταν κέρδισε σε διαγωνισμό τραγουδιού του σχολείου του με το κομμάτι "*Where Have all the Flowers Gone*".

Πρώτη του συμμετοχή σε συγκρότημα ήταν όταν έπαιξε μπάσο για τους Νεοζηλανδούς The Strangers, στους οποίους τραγουδούσε ο αδελφός του, Άρθουρ. Με τους Strangers έγραψε και κυκλοφόρησε το πρώτο του τραγούδι, "*I'll Never Be Blue*", το 1965.

Μετά τη διάλυση των Strangers, ο Τέην μετακόμισε στην Αυστραλία συμμετέχοντας στα σινγκλ "*You're Wrong*" και "*Love is not a Game*" των Secrets, το 1966. Την ίδια χρονιά, οι Secrets διαλύθηκαν και ο Τέην εντάχθηκε στο συγκρότημα του Πήτερ Ντώκινς και του Ντέηβ Τσάπμαν με την ονομασία Me & the Others, περιοδεύοντας στη Μεγάλη Βρετανία και τη Γερμανία. Το 1967 έπαιξε για έξι μήνες με το τζαζ τρίο New Nadir σε διάφορα κλαμπ της Ελβετίας, ηχογραφώντας ένα άλμπουμ με την εταιρεία "Witchseason", το οποίο δεν κυκλοφόρησε ποτέ.

Το 1968, ο Γκάρι Τέην εντάχθηκε στους Keef Hartley Band, συμμετέχοντας σε πέντε στούντιο και ένα ζωντανά ηχογραφημένο δίσκο τους. Τον Αύγουστο του 1969 συμμετείχαν στη δεύτερη μέρα του φεστιβάλ του Γούντστοκ, ενώ εκείνη τη χρονιά κυκλοφόρησαν τους δίσκους "*Halfbreed*" και "*The Battle of North West Six*". Ακολούθησαν τα "*The Time is Near*" και "*Overdog*" του 1971 και το "*Seventy-Second Brave*" την επόμενη χρονιά. Ενδιάμεσα, είχε κυκλοφορήσει και το ζωντανό "*Little Big Band Live at The Marquee 1971*". Μετά την αποχώρηση του τραγουδιστή Μίλερ Άντερσον, οι Keef Hartley Band διαλύθηκαν.

Στις αρχές του 1972, ο Τέην δέχτηκε μία πρόταση από τον κιμπορντίστα Κεν Χένσλεϊ των Uriah Heep, για να αντικαταστήσει τον Μαρκ Κλαρκ στη σύνθεση τους. Στις 1 Φεβρουαρίου 1972, πραγματοποίησε την πρώτη του εμφάνιση σαν μέλος του συγκροτήματος στον κλαμπ "Whiskey A Go-Go" του Λος Άντζελες. Ο πρώτος δίσκος στον οποίο συμμετείχε ο Τέην ήταν το "*[[Demons and Wizards (άλμπουμ των Uriah Heep)|Demons and Wizards]]*", το οποίο κυκλοφόρησε το Μάιο του 1972 και έγινε χρυσό στις Ηνωμένες Πολιτείες, ενώ λίγους μήνες αργότερα κυκλοφόρησαν το επίσης χρυσό, "*[[The Magician's Birthday]]*". Ακολούθησαν οι δίσκοι "*[[Sweet Freedom]]*" (1973) και "*[[Wonderworld]]*" (1974) πριν ο Τέην απολυθεί από τους Uriah Heep λόγω του προβλήματος εθισμού που αντιμετώπιζε με τις ναρκωτικές ουσίες, τον Ιανουάριο του 1975.

Μετά από συνεχή προβλήματα υγείας και αντιμετώπισης του εθισμού του, ο Γκάρι Τέην βρέθηκε νεκρός στο διαμέρισμα του στις 8 Δεκεμβρίου 1975, σε ηλικία 27 ετών.

## Δισκογραφία

## Πηγές
* Biography - The Official Website of Gary Thain
* Gary Thain
* Gary Thain | Biography & History | AllMusic

Κατηγορία:Ροκ μουσικοί
Κατηγορία:Μπασίστες
Τσουμπάκα

Ο **Τσουμπάκα**, επίσης γνωστός και ως **Τσούι**, είναι φανταστικός χαρακτήρας της σειράς ταινιών ''Ο Πόλεμος των Άστρων'', τον οποίο υποδύθηκε ο ηθοποιός Πίτερ Μέιχιου. Ο Γιόνας Σουόταμο ανέλαβε την απεικόνιση του ρόλου μετά την ταινία *[[Star Wars: Η Δύναμη Ξυπνάει]]*, όπου τον είχε υποδυθεί μαζί με τον Μέιχιου. Ο Τσουμπάκα είναι ο πιστότερος φίλος και συνεργάτης του Χαν Σόλο, και συγκυβερνήτης στο διαστημόπλοιο του τελευταίου, το Μιλένιουμ Φάλκον. Ο Τσουμπάκα είναι ένας από τους λίγους φανταστικούς χαρακτήρες στους οποίους έχει απονεμηθεί Lifetime Achievement Award στα Βραβεία MTV.

## Χαρακτήρας
Ο Τσουμπάκα είναι ένα Γούκι ηλικίας 200 ετών. Γίνεται σύντροφος του Χαν Σόλο όταν ο Χαν, ο οποίος ήταν αξιωματικός της Γαλαξιακής Αυτοκρατορίας, εκδιώχθηκε από τον Αυτοκρατορικό Στρατό και έγινε λαθρέμπορος. Ο Τσουμπάκα ακολούθησε την τέχνη του λαθρεμπορίου και έγινε συγκυβερνήτης του Μιλένιουμ Φάλκον για το υπόλοιπο της ζωής του Χαν. Με ύψος 2,28 μέτρα, ο Τσουμπάκα είναι τρομερός στην όψη. Το όπλο του είναι ένα τόξο-λέιζερ των Γούκι. Ο Τσουμπάκα ονομάστηκε ως ένας από "καλύτερους συντρόφους" στην κινηματογραφική ιστορία από το Entertainment Weekly.

## Παραπομπές


## Εξωτερικοί σύνδεσμοι
* 
*

Κατηγορία:Star Wars (χαρακτήρες)
Cloudbreaker

Το ***Cloudbreaker*** είναι κομμάτι του Βέλγου DJ και συνθέτη Basto που κυκλοφόρησε στις 9 Μαΐου 2012 από την Universal Music Group σε συνεργασία με τον, επίσης Βέλγο, Yves V. Το κομμάτι γράφτηκε και παράγηκε από τον Basto. Το single βρέθηκε εντός 3 *hit-parades* σε διαφορετικές χώρες.

## Κατάλογος Κομματιών
;Promo - Digital 
# *CloudBreaker* - 3:21
# *CloudBreaker* (Original Mix) - 6:23
# *CloudBreaker* (Basto Remix) - 5:36
# *CloudBreaker* (Basto Dub) - 5:32
# *CloudBreaker* (Basto Radio Dub) - 5:32

## Κατάταξη ανά χώρα

## Παραπομπές


Κατηγορία:Basto
Eurostar (σιδηροδρομική υπηρεσία)

Το **Eurostar** είναι σιδηροδρομική υπηρεσία υψηλής ταχύτητας που συνδέει το Λονδίνο με το Παρίσι και τις Βρυξέλλες. Όλα τα τρένα διασχίζουν τη Σήραγγα της Μάγχης, μεταξύ του Ηνωμένου Βασιλείου και της Γαλλίας, η οποία ανήκει και λειτουργεί ανεξάρτητα από την εταιρεία Eurotunnel.

Ο τερματικός σταθμός στο Λονδίνο είναι ο Σιδηροδρομικός Σταθμός Σεν Πάνκρας, ενώ το τρένο σταματά και στους σταθμούς Ebbsfleet International και Ashford International στο Κεντ. Στη Γαλλία το τρένο σταματά στους σταθμούς Calais-Fréthun και Lille-Europe, με τον βασικό τερματικό σταθμό στο Παρίσι την Γκαρ ντυ Νορ. Στο Βέλγιο τα τρένα τερματίζουν στον σταθμό Midi/Zuid των Βρυξελλών. Επιπλέον, υπάρχουν περιορισμένα δρομολόγια από το Λονδίνο στην Ευρωπαϊκή Ντίσνεϋλαντ και σε εποχιακούς προορισμούς στη νότια Γαλλία.

Η υπηρεσία στελεχώνεται από δεκαοκτώ τρένα Κλάσης 373/1, τα οποία κινούνται με ταχύτητες ως 300 χιλιομέτρων ανά ώρα όταν βρίσκονται σε σιδηροδρομικό δίκτυο υψηλών ταχυτήτων. Το δίκτυο υψηλών ταχυτήτων LGV Nord της Γαλλίας ξεκίνησε την λειτουργία του πριν από την έναρξη των υπηρεσιών του Eurostar το 1994. Αντιθέτως, στο Βέλγιο και το Ηνωμένο Βασίλειο αντίστοιχες γραμμές υψηλών ταχυτήτων προστέθηκαν αργότερα — η HSL 1 στο Βέλγιο και η High Speed 1 στην νότια Αγγλία. Το Γαλλικό και Βελγικό τμήμα του δικτύου είναι κοινά με τις υπηρεσίες Thalys μεταξύ Παρισιού και Βρυξελλών, καθώς και με τα τρένα TGV των γαλλικών σιδηροδρόμων. Στη Βρετανία το έργο ανανέωσης του δικτύου της νότιας Αγγλίας ολοκληρώθηκε τον Νοέμβριο του 2007 και μετονομάστηκε σε High Speed 1, παράλληλα με την μεταφορά του τερματικού σταθμού στο Λονδίνο από τον σταθμό Waterloo International στον St. Pancras International.

Μέχρι το 2010 το Eurostar λειτουργούσε από κοινού από τους εθνικούς σιδηροδρόμους της Γαλλίας (SNCF), του Βελγίου (NMBS/SNCB) και της εταιρίας Eurostar (UK) Ltd., θυγατρικής της London and Continental Railways, στην οποία ανήκει και το δίκτυο υψηλής ταχύτητας εντός του Ηνωμένου Βασιλείου. Το Eurostar έχει αναδειχθεί ως το δεσπόζον μέσο μεταφοράς μεταξύ των πόλεων που καλύπτει, μεταφέροντας περισσότερους επιβάτες από όλες τις αεροπορικές εταιρίες συνολικά. Την 1η Σεπτεμβρίου 2010 το Eurostar επανασυστάθηκε ως αυτόνομη εταιρεία, υπό το όνομα Eurostar International Limited, αντικαθιστώντας την προηγούμενη κοινοπραξία. Στη νέα εταιρεία συμμετέχουν οι ίδιοι φορείς.

Κατηγορία:Σιδηροδρομικές επιχειρήσεις
Κατηγορία:Σιδηροδρομικές γραμμές υψηλών ταχυτήτων
I Rave You (Give It to Me)

Το ***I Rave You*** είναι μουσικό κομμάτι του Βέλγου DJ και συνθέτη Basto το οποίο κυκλοφόρησε στις 28 Μαΐου 2012. Το όνομα της φωνητικής του έκδοσης είναι ***I Rave You (Give It to Me)***. Το single κυκλοφόρησε από τη γαλλική εταιρεία παραγωγής ηλεκτρονικής μουσικής *Happy Music* στη Γαλλία και από την ARS στο Βέλγιο. Το single αυτό το οποίο διαδέχτηκε το *[[Cloudbreaker]]* που είχε κυκλοφορήσει το ίδιο έτος, διανεμήθηκε από τη δισκογραφική εταιρεία Universal. Το κομμάτι γράφτηκε και συντέθηκε από τον Basto. Το single βρέθηκε εντός 2 *hit-parades* διαφορετικών χωρών στη Γαλλία και το Βέλγιο (Βαλλωνία).

Το μουσικό βίντεο του κομματιού κυκλοφόρησε στις 23 Αυγούστου 2012 στον λογαριασμό της εταιρείας παραγωγής HappyMusic, με το βίντεο να δείχνει τον Basto ενώ παίζει ζωντανά μουσική στο μουσικό φεστιβάλ *Summer Festival*.

## Κατάλογος Κομματιών
;Promo - Digital Spinnin' 	
# *I Rave You* (Radio Edit) - 3:29	
# *I Rave You* (Original Mix)	 - 5:25

## Παραπομπές


Κατηγορία:Basto
Κατηγορία:Τραγούδια του 2012
Κατηγορία:Singles του 2012
Innocent Victim

**Innocent Victim** είναι ο τίτλος του ενδέκατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Νοέμβριο του 1977 μέσω της δισκογραφικής εταιρείας "Bronze" στην Ευρώπη και της "Warner Bros." στην Αμερική.
Οι πωλήσεις του δίσκου ήταν ιδιαίτερα χαμηλές στην πατρίδα τους, Μεγάλη Βρετανία και τις Ηνωμένες Πολιτείες, αλλά αρκετά υψηλές στη Γερμανία, όπου ξεπέρασαν το ένα εκατομμύριο αντίτυπα αλλά και σε άλλες ευρωπαϊκές χώρες, όπου το "*Innocent Victim*" συνοδευόμενο από το σινγκλ "*Free Me*", ανέβηκε στο Top-10. Επίσης, μεγάλη επιτυχία γνώρισε ο δίσκος στη Νέα Ζηλανδία όπου έγινε χρυσός.
Αυτός ήταν ο δεύτερος από τους τρεις δίσκους τους οποίους κυκλοφόρησαν οι Uriah Heep με τον τραγουδιστή Τζον Λότον και τον μπασίστα Τρέβορ Μπόλντερ και σηματοδοτεί την προσπάθεια του συγκροτήματος να ανεβάσει τις πωλήσεις του στην αμερικανική αγορά, μέσω ενός πιο μελωδικού χαρακτήρα που προσέδωσε σε αρκετά από τα κομμάτια του δίσκου.

## Τραγούδια
1. **Keep on Ridin' ** *(Hensley, Williams)* - 3:40
2. **Flyin' High** *(Hensley)* - 3:19
3. **Roller** *(Bolder, McDonald)* - 4:41
4. **Free 'n' Easy** *(Box, Lawton)* - 3:05
5. **Illusion** *(Hensley)* - 5:05
6. **Free Me** *(Hensley)* - 3:34
7. **Cheat 'n' Lie** *(Hensley)* - 4:54
8. **The Dance** *(Williams)* - 4:49
9. **Choices** *(Williams)* - 5:49

## Θέσεις τσαρτ
***Innocent Victim*** *(άλμπουμ)*

***Επίσημη κυκλοφορία: [[Νοέμβριος]] [[1977]]***

***Free Me*** *(σινγκλ)*

***Επίσημη κυκλοφορία: [[Νοέμβριος]] [[1977]]***

## Βραβεία
***Innocent Victim' *** *(άλμπουμ)*
Νέα Ζηλανδία (*RIANZ Certification*): Χρυσός

## Μέλη των Uriah Heep
Το "***Innocent Victim***" ηχογραφήθηκε από τους εξής μουσικούς:
**Τζον Λότον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Τρέβορ Μπόλντερ** - *μπάσο*
**Λι Κέρσλεηκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/innocent-victim-mw0000675378
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Free+Me&cat=s http://norwegiancharts.com/showitem.asp?interpret=Uriah+Heep&titel=Innocent+Victim&cat=a
* Νεοζηλανδικά τσαρτ http://charts.org.nz/showitem.asp?interpret=Uriah+Heep&titel=Innocent+Victim&cat=a  http://charts.org.nz/showitem.asp?interpret=Uriah+Heep&titel=Free+Me&cat=s 
* Αυστριακά τσαρτ http://austriancharts.at/showitem.asp?interpret=Uriah+Heep&titel=Free+Me&cat=s
* Ελβετικά τσαρτ http://hitparade.ch/showitem.asp?interpret=Uriah+Heep&titel=Free+Me&cat=s

Κατηγορία:Δισκογραφία των Uriah Heep
Κατηγορία:Άλμπουμ του 1977
Μουζίλο Ευρυτανίας

Το **Μουζίλο** (ή **Μουζήλο**) είναι χωριό της κεντρικής Ευρυτανίας. Συνορεύει με τα χωριά Κλαυσί, Άγιος Ανδρέας και Ανιάδα, ενώ υπάγεται διοικητικά στον Δήμο Καρπενησίου. Απέχει 11 περίπου χιλιόμετρα από την πρωτεύουσα του νομού, το Καρπενήσι. Είναι κτισμένο στα 860 μέτρα και η έκτασή του είναι 8,6 τετραγωνικά χιλιόμετρα, αν και άλλες πηγές αναφέρουν ότι η έκταση του χωριού είναι 11 τετραγωνικά χλμ. Αρχικά, κατά τη σύσταση των πρώτων δήμων της Ευρυτανίας, υπήχθη το 1836 στον τότε Δήμο Οιχαλίας (Καρπενησίου)-το 1912 αναγνωρίσθηκε ως κοινότητα-, με 129 κατοίκους, και αργότερα, στον Δήμο Ποταμιάς, όπου και έμεινε μέχρι το 2011, όταν και υπήχθη στον Δήμο Καρπενησίου, σύμφωνα με το Πρόγραμμα Καλλικράτης. Στην πλατεία του χωριού βρίσκεται η παλαιά εκκλησία της Κοίμησης της Θεοτόκου, χτισμένη το 1650, με ξυλόγλυπτο τέμπλο του 1864, αλλά και εικόνες του 18ου αιώνα. Κοντά στο χωριό, προς το ποτάμι, υπάρχει το εξωκλήσι του Αγίου Γεωργίου, το οποίο χτίστηκε το 1700.

## Πληθυσμιακή εξέλιξη

## Παραπομπές
* https://web.archive.org/web/20081207090447/http://www.evrytan.gr/ENCYKLOPAIDIA0/dioikitika2/Oikismoi_Potamias_1.htm


## Πηγές
Δημήτριος Ε. Μπούκας, *Η Ιστορία και η Λαογραφία του Μουζήλου Ευρυτανίας* Μακεδονικές Εκδόσεις 1998

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Ποταμιάς Ευρυτανίας
Εκκλησία της Αγίας Μαρίας του Πανισάρ

Η **Εκκλησία της Αγίας Μαρίας του Πανισάρ** είναι μια προρομανικού ρυθμού ερειπωμένη εκκλησία η οποία βρίσκεται στο διάσελο του Πανισάρ, στην κοινότητα του Περτύ, στον γαλλικό νομό των Ανατολικών Πυρηναίων.

## Βιβλιογραφία
Géraldine Mallet, *Églises romanes oubliées du Roussillon*, Montpellier, Les Presses du Languedoc, 2003, 334 p. (ISBN 2859982442)

## Παραπομπές


Κατηγορία:Εκκλησίες στη Γαλλία
Live in Europe 1979

Το **Live in Europe 1979** είναι διπλός, ζωντανά ηχογραφημένος δίσκος του βρετανικού χαρντ ροκ συγκροτήματος Uriah Heep, ο οποίος κυκλοφόρησε το 1986 μέσω της δισκογραφικής εταιρείας "Castle Records".
Η ηχογράφηση του δίσκου έγινε τον Ιανουάριο και το Μάρτιο του 1979 κατά τη διάρκεια της περιοδείας για την προώθηση του δίσκου "*[[Fallen Angel]]*". Τα τραγούδια της συγκεκριμένης κυκλοφορίας προέρχονται από τους δίσκους των Uriah Heep οι οποίοι κυκλοφόρησαν στις αρχές της δεκαετίας του '70 κατά την περίοδο της εμπορικής ακμής του συγκροτήματος, αλλά και από τους τρεις δίσκους με τον Τζον Λότον στα φωνητικά, "*[[Firefly]]*", "*[[Innocent Victim]]*" και το προαναφερθέν "*[[Fallen Angel]]*".
Στις 25 Σεπτεμβρίου του 2001, η "Sanctuary Records" εξέδωσε το συγκεκριμένο δίσκο σε μορφή διπλού CD με έξι επιπλέον κομμάτια.

## Τραγούδια
***CD 1***
1. **Easy Livin' ** *(Hensley)* - 3:14
2. **Look at Yourself** *(Hensley)* - 5:18
3. **Lady in Black** *(Hensley)* - 7:26
4. **Free Me** *(Hensley)* - 4:53
5. **Stealin' ** *(Hensley)* - 4:54
6. **The Wizard** *(Hensley, Clarke)* - 3:35
7. **July Morning** *(Byron, Hensley)* - 12:35

***CD 2***
8. **Falling in Love** *(Hensley)* - 3:04
9. **Woman of the Night** *(Box, Lawton, Kerslake)* - 3:12
10. **I'm Alive** *(Lawton)* - 4:04
11. **Who Needs Me** *(Kerslake)* - 9:46
12. **Sweet Lorraine** *(Box, Byron, Thain)* - 12:44
13. **Free 'n' Easy** *(Box, Lawton)* - 2:53
14. **Gypsy** *(Box, Byron)* - 4:52

## Μέλη των Uriah Heep
Το "***Live in Europe 1979***" ηχογραφήθηκε από τους εξής μουσικούς:
**Τζον Λότον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Τρέβορ Μπόλντερ** - *μπάσο*
**Λι Κέρσλεηκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic review http://www.allmusic.com/album/live-in-europe-1979-mw0000201304
* Prog Archives review http://www.progarchives.com/album.asp?id=5917

Κατηγορία:Δισκογραφία των Uriah Heep
Κατηγορία:Άλμπουμ του 1986
Actionscript

Η **ActionScript** είναι αντικειμενοστρεφής γλώσσα προγραμματισμού, η οποία αναπτύχθηκε αρχικά από την Macromedia Inc. (τώρα ανήκει στην Adobe Systems ). Είναι μια "διάλεκτος" της ECMAScript και χρησιμοποιείται κυρίως για την ανάπτυξη ιστοσελίδων και λογισμικού με στόχο την πλατφόρμα Adobe Flash Player και χρησιμοποιείται σε ιστοσελίδες με την μορφή του ενσωματωμένων αρχείων SWF.

Κατηγορία:Αντικειμενοστρεφείς γλώσσες προγραμματισμού
Ελάτη Νίκκο

Η **Ελάτη Νίκκο** (στα Ιαπωνικά ウラジロモミ, *Ουρατζίρο-μόμι*, επιστημονική ονομασία *Abies homolepis* - *Ελάτη η ωμολεπις*) είναι ένα δέντρο της οικογένειας των Πευκοειδών του γένους των Ελάτων. Η προέλευση του είναι από την Ιαπωνία και έχει διαδοθεί σε πολλές χώρες για καλλωπιστικούς λόγους.

## Περιγραφή
Είναι ένα κωνοφόρο, αειθαλές δέντρο με μέτριας ταχύτητας ανάπτυξη που έχει την μορφή κώνου. Πρόκειται για ένα μεγαλοπρεπές δέντρο που φτάνει τα 40 μέτρα ύψος. Όταν είναι νεαρά ο φλοιός του κορμού είναι λεπτός και λείος γκρι χρώματος ενώ όταν ωριμάζει το χρώμα του γίνεται γκρι-ροζ και σχηματίζονται σχισμές χωρίζοντας τον σε μικρά λέπια. Ο κορμός αναπτύσσεται ευθύς με διακλαδώσεις σε τακτά διαστήματα που έχουν κλήση προς τα πάνω. Τα νεαρά κλαδιά έχουν βαθιές αυλακώσεις σε αντίθεση με τα άλλα είδη ελάτου που έχουν τα νεαρά κλαδιά λεία. Τα φίλα του είναι βελονοειδή με μήκος 1 – 3 εκατοστά και βαθύ πράσινο χρώμα, στο επάνω μέρος τους, ενώ έχουν δύο λευκές γραμμές στο κάτω. Το ίδιο δέντρο παράγει και αρσενικά και θηλυκά άνθη (κώνους). Τα αρσενικά έχουν μήκος 2,5 εκατοστά και έχουν ανοιχτό πράσινο χρώμα. Τα θηλυκά είναι μεγαλύτερα, από 3 ως 7 εκατοστά, με κοκκινωπό χρώμα. Μετά την γονιμοποίηση, που πραγματοποιείται το καλοκαίρι, δημιουργείται το κουκουνάρι, που είναι το φρούτο του δέντρου, το οποίο έχει κυλινδρικό σχήμα και μοβ-πορφυρό χρώμα. Κατά τον Οκτώβριο γίνονται ξυλώδη και παράγουν τους σπόρους.

## Οικολογία και χρήσεις
Η Ελάτη Νίκκο έχει προέλευση από την νότια Ιαπωνία, συγκεκριμένα από την νήσο Σικόκου (四国) και από το νότιο μέρος της νήσου Χονσού (本州). Φύεται σε υψόμετρο 650 με 2000 μέτρα σε μικτά, με άλλα είδη δέντρων, δάση στο εσωτερικό των οποίων σχηματίζει συστάδες. Στην περιοχή προέλευσης του το ξύλο του χρησιμοποιείται στις κατασκευές. Το 1854 εισήχθηκε για πρώτη φορά στην Ευρώπη όπου και εγκλιματίστηκε καλά στην δυτική και βόρεια Ευρώπη καθώς και στην βόρεια Αμερική. Λόγω της μεγάλης αισθητικής του αξίας, τα θηλυκά άνθη θεωρούνται τα ομορφότερα από όλα τα είδη των ελάτων, η αντοχή του στο κρύο και η ανοχή στην μόλυνση βοήθησαν την διάδοση του σε κήπους και πάρκα των αστικών περιοχών.

## Βιβλιογραφία
* Farjon, A. 1990. *Pinaceae*.  Regnum Vegetabile 121, Koeltz Scientific Books. 330 pp.
* Lange, J. 1994. *Kulturplanternes Indførselshistorie i Danmark*. (Introduction History of Cultivated Plants in Denmark). Jordbrugsforlaget, Frederiksberg. 458 pp. 
* Liu, T.-S. 1971. *A monograph of the genus Abies*.  National Taiwan University, Dept. of Forestry, Taipei.  608 pp.

## Παραπομπές


## Εξωτερικοί σύνδεσμοι

* Πανεπιστήμιο της Κοπεγχάγης 
* Πληροφορίες για την φύση
* ITIS

Κατηγορία:Πευκοειδή
Κατηγορία:Καλλωπιστικά δέντρα
Υπερωξιανή

[thumb|right|300px|Η ιστορική περιοχή της Υπερωξιανής (στα βορειοανατολικά), μαζί με το [Χορασάν (νότια) και τη Χωρεσμία (βορειοδυτικά)]]
Η **Υπερωξιανή** είναι το αρχαίο όνομα του τμήματος εκείνου της Κεντρικής Ασίας που ανταποκρίνεται περίπου στο σημερινό Ουζμπεκιστάν, Τατζικιστάν, νότιο Κιργιστάν και νοτιοδυτικό Καζακστάν. Γεωγραφικώς, είναι η περιοχή ανάμεσα στους ποταμούς Αμού Ντάρια (αρχ. Ώξος) και Συρ Ντάρια (αρχ. Ιαξάρτης).

Στο σήμερα, ο όρος *Υπερωξιανή* υποδηλώνει συνήθως ότι μιλάμε για την περιοχή αναφερόμενοι στην περίοδο πριν τον 8ο αιώνα μ.Χ. περίπου, παρόλο που ο όρος συνέχισε να παραμένει σε χρήση μεταξύ των δυτικών ιστορικών για αρκετούς αιώνες αργότερα. Στο περσικό έπος *[[Σαχναμέ]]* (*Βιβλίο των Βασιλέων*), γραμμένο από τον μεγάλο Ιρανό επικό ποιητή Φερντουσί, η Υπερωξιανή είναι η κοιτίδα των ιρανικών νομαδικών φυλών και ο ποταμός Ώξος το σύνορο μεταξύ Ιράν και Τουράν.

Η περιοχή ήταν μία από τις σατραπείες της περσικής δυναστείας των Αχαιμενιδών, με το όνομα Σογδιανή. Το όνομα Υπερωξιανή, παρ'όλα αυτά, προέρχεται από τα λατινικά (Transoxiana) και σημαίνει *απέναντι, πέραν του ποταμού Ώξου*, που περιγράφει την περιοχή επακριβώς από γεωγραφικής άποψης, σύμφωνα με τους Έλληνες και τους Ρωμαίους.

Κατηγορία:Γεωγραφία της Ασίας
Κατηγορία:Ιρανικές χώρες και εδάφη
Συρ Ντάρια

Ο ** Συρ Νταριά** είναι μεγάλος ποταμός της Κεντρικής Ασίας. Στην αρχαιότητα ονομαζόταν **Ιαξάρτης**.

Πηγάζει από την οροσειρά Τιέν Σαν (*Όρη του Ουρανού*) στο Κιργιστάν και ανατολικό Ουζμπεκιστάν και ρέει για 2.212 χλμ. στο δυτικό και βορειοδυτικό Ουζμπεκιστάν και το νότιο Καζακστάν, εκβάλλοντας τελικώς στη λίμνη Αράλη. 

Συρ Νταρια
Συρ Νταρια
Συρ Νταρια
Συρ Νταρια
Κατηγορία:Διεθνείς ποταμοί της Ασίας
Fallen Angel

**Fallen Angel** είναι ο τίτλος του δωδέκατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Σεπτέμβριο του 1978 μέσω της δισκογραφικής εταιρείας "Bronze" στην Ευρώπη, ενώ ήταν ο πρώτος δίσκος του συγκροτήματος ο οποίος κυκλοφόρησε στην Αμερική μέσω της βρετανικής εταιρείας "Chrysalis Records".
Η εμπορική επιτυχία του δίσκου ήταν πολύ μικρή στις Ηνωμένες Πολιτείες και τη Μεγάλη Βρετανία παρ' όλη την μελωδικότερη προσέγγιση που παρουσίασε το συγκρότημα, αλλά ανέβηκε για άλλη μια φορά στο γερμανικό Top-20, ενώ τα δύο σινγκλ του δίσκου, "*Love or Nothing*" και "*Come Back to Me*", ανέβηκαν στο Top-40.
Αυτός ήταν ο τελευταίος δίσκος των Uriah Heep με τον Τζον Λότον στα φωνητικά, ο οποίος αντικαταστάθηκε από τον Τζον Σλόμαν, ενώ μετά το πέρας της περιοδείας για την προώθηση του δίσκου, αποχώρησε ο ντράμερ Λι Κέρσλεηκ για δύο χρόνια, διάστημα στο οποίο είχε πάρει τη θέση του ο πρώην ντράμερ του Τομ Τζόουνς, Κρις Σλέηντ.

## Τραγούδια
1. **Woman of the Night** *(Box, Lawton, Kerslake)* - 4:07
2. **Falling in Love** *(Hensley)* - 2:59
3. **One More Night (Last Farewell)** *(Hensley)* - 3:35
4. **Put Your Lvin' On Me** *(Lawton)* - 4:08
5. **Come Back to Me** *(Kerslake, Hensley)* - 4:22
6. **Whad'ya Say** *(Hensley)* - 3:41
7. **Save It** *(Bolder, McDonald)* - 3:33
8. **Love or Nothing** *(Hensley)* - 3:02
9. **I'm Alive** *(Lawton)* - 4:18
10. **Fallen Angel** *(Hensley)* - 4:51

## Θέσεις τσαρτ
***Fallen Angel*** *(άλμπουμ)*

***Επίσημη κυκλοφορία: [[Σεπτέμβριος]] [[1978]]***

***Love or Nothing*** *(σινγκλ)*

***Επίσημη κυκλοφορία: [[1978]]***

***Come Back to Me*** *(σινγκλ)*

***Επίσημη κυκλοφορία: [[1978]]***

## Μέλη των Uriah Heep
Το "***Fallen Angel***" ηχογραφήθηκε από τους εξής μουσικούς:
**Τζον Λότον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Τρέβορ Μπόλντερ** - *μπάσο*
**Λι Κέρσλεηκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/fallen-angel-mw0000207225
* Αμερικανικά τσαρτ http://www.allmusic.com/album/fallen-angel-mw0000207225/awards
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Fallen+Angel&cat=a
* Γαλλικά τσαρτ http://www.infodisc.fr/Albums_Detail.php

Κατηγορία:Δισκογραφία των Uriah Heep
Κατηγορία:Άλμπουμ του 1978
Εμίλ Φίσερ

Ο **Εμίλ Φίσερ** (*Hermann Emil Fischer*, 9 Οκτωβρίου 1852 - 15 Ιουλίου 1919) ήταν Γερμανός χημικός, ο οποίος το 1902 τιμήθηκε με το βραβείο Νόμπελ Χημείας για το σημαντικό ερευνητικό του έργο στους υδατάνθρακες και την παρουσία πουρινικών ομάδων σε διάφορες οργανικές ενώσεις. Θεωρείται ως ένας από τους κυριότερους χημικούς του 20ου αιώνα.

## Βιογραφία
Ο Φίσερ γεννήθηκε στις 9 Οκτωβρίου του 1852 στο Όισκιρχεν της Βόρειας Ρηνανίας-Βεστφαλίας, κοντά στη Κολωνία. Γιος επιχειρηματία, μετά τις εγκύκλιες σπουδές του φοίτησε στο Πανεπιστήμιο του Στρασβούργου, απ' όπου το 1874 έλαβε το διδακτορικό του τίτλο και τον επόμενο χρόνο διορίστηκε βοηθός καθηγητής στο Πανεπιστήμιο του Μονάχου στην έδρα της οργανικής χημείας. Στα επόμενα είκοσι χρόνια εργάστηκε διαδοχικά στα Πανεπιστήμια του Έρλανγκεν, του Βίρτσμπουργκ,  με τελευταίο το 1902 το Πανεπιστήμιο του Μονάχου στο οποίο και παρέμεινε μέχρι το τέλος της ζωής του.

## Έρευνα
Βασικά σημεία των ερευνών του ήταν οι πουρίνες που άρχισε να μελετά από το 1881 ανακαλύπτοντας τις σχέσεις που παρουσίαζαν τα μόρια της ξανθίνης, του ουρικού οξέος, της καφεΐνης καθώς και της θεοβρωμίνης με τα μόρια της πουρίνης. Δύο χρόνια αργότερα ξεκίνησε την έρευνά του στους υδατάνθρακες. Ερευνώντας την στερεοχημική δομή τους κατάφερε και προσδιόρισε την μοριακή δομή της γλυκόζης, της φρουκτόζης, κ.ά. επαληθεύοντας αυτήν με την σύνθεση των ενώσεων αυτών.

Μεγάλη επίσης υπήρξε η συμβολή του Φίσερ στην ανάπτυξη της χημείας των πρωτεϊνών και των ενζύμων.

## Αυτοκτονία
Αυτοκτόνησε στις 15 Ιουλίου του 1919, ευρισκόμενος σε καταθλιπτική κατάσταση εξαιτίας και της προσωπικής ανείπωτης τραγωδίας του (αφού είχε χάσει δύο από τους τρεις γιους του στον Α' Παγκόσμιο πόλεμο) και λόγω της ιατρικής διάγνωσης ότι έπασχε από καρκίνο των όρχεων.

## Παραπομπές


## Πηγές
* Εγκυκλοπαίδεια «Πάπυρος Larousse Britannica», τόμ. 59ος, σελ. 370.

## Εξωτερικοί σύνδεσμοι
* 

Κατηγορία:Γερμανοί χημικοί
Κατηγορία:Βραβευμένοι με Νόμπελ Χημείας
Κατηγορία:Γερμανοί πανεπιστημιακοί
Κατηγορία:Γερμανοί νομπελίστες
Κατηγορία:Χημικοί του 20ού αιώνα
Κατηγορία:Χημικοί του 19ου αιώνα
Γ.Σ. Τιτάνες Παλαμά

Ο **Γυμναστικός Σύλλογος Παλαμά «Οι Τιτάνες»** είναι ελληνικό αθλητικό σωματείο, που δραστηριοποιείται με έδρα την περιοχή του Παλαμά, στην Καρδίτσα. Επίσημο έτος ίδρυσής του είναι το 1979 και οι αθλητές του αγωνίζονται με χρώματα το μπλε και το λευκό. Έδρα της ομάδας είναι το Κλειστό Γυμναστήριο Παλαμά «Αεθλίου Μέλαθρον», χωρητικότητας 350 θεατών. Διατηρεί τμήματα ανδρικής και γυναικείας καλαθοσφαίρισης, καθώς και τμήματα υποδομής για νεαρές πετοσφαιρίστριες.

## Ονομασία
Ο σύλλογος πήρε το όνομά του από όρος Τιτάνιο στην περιοχή (το όνομα του οποίου προέκυψε από τις θεότητες της Ελληνικής Μυθολογίας).

## Τμήμα καλαθοσφαίρισης ανδρών

Το ανδρικό τμήμα καλαθοσφαίρισης του συλλόγου ιδρύθηκε τη δεκαετία του 1980 και ανήκει στο δυναμικό των ομάδων της Ένωσης Σωματείων Καλαθοσφαίρισης Θεσσαλίας. Κατά τη έτη 1996, 1999 και 2012 κατέκτησε τη μεγαλύτερη διάκριση σε τοπικό επίπεδο, το Πρωτάθλημα της Α1 Κατηγορίας Ανδρών. Και τα τρία τρόπαια συνοδεύτηκαν από άνοδο στη Γ' Εθνική Κατηγορία. Το υψηλότερο επίπεδο στο οποίο έχει ποτέ φτάσει ο σύλλογος είναι η Β' Εθνική μετρώντας 4 συμμετοχές.    

## Ακαδημίες συλλόγου
Μεγάλες επιτυχίες έχουν σημειωθεί και στα κλιμάκια του συλλόγου. Το τμήμα κορασίδων-νεανίδων το διάστημα 2012-2019 κατακτά 8 πρωταθλήματα ΕΣΚΑΘ. Συγκεκριμένα 7 διαδοχικά πρωταθλήματα κορασίδων και 1 νεανίδων. Το 2013-14 και το 2016-17 το τμήμα κορασίδων κατακτά το πρωτάθλημα βορείου Ελλάδος και προκρίνεται στην τελική φάση του πανελληνίου πρωταθλήματος. Στη τελική φάση του πανελληνίου πρωταθλήματος κατέκτησε και στις δύο συμμετοχές την 5η θέση. Με κορμό τις κορασίδες-νεανίδες του συλλόγου το Γενικό Λύκειο Παλαμά το 2019 συμμετέχει για πρώτη φορά στο FINAL FOUR του σχολικού πρωταθλήματος Ελλάδας-Κύπρου! Μάλιστα η ΕΟΚ στο επίσημο ranking της κατατάσσει την ομάδα των Τιτάνων Παλαμά στη 16η θέση!

## Τμήμα μπάσκετ γυναικών
Τις αγωνιστικές περιόδους 2013-14 και 2016-17, οι Κορασίδες των Τιτάνων κατακτούν το πρωτάθλημα του Βορείου Ομίλου και προκρίνονται στην τελική φάση του Πανελληνίου πρωταθλήματος, κατακτώντας και τις δύο φορές την 5η θέση.

Από το 2012 έως και το 2019, οι Τιτάνες κατακτούν συνολικά οκτώ (8) πρωταθλήματα ΕΣΚΑΘ: επτά διαδοχικά πρωταθλήματα Κορασίδων Θεσσαλίας και ένα πρωτάθλημα Νεανίδων ΕΣΚΑΘ. Ειχε παρθενική συμμετοχή στο κύπελλο Ελλάδος τη σεζόν 2017-18 και το πρώτο διεθνές φιλικό της ομάδας με τη Γεωργιανή Ρουστάβι το Δεκέμβριο του 2015.

## Φίλαθλοι
Ο σύνδεσμος φιλάθλων έχει το προσωνύμιο «οι Ρομαντικοί».

## Παραπομπές


## Εξωτερικοί σύνδεσμοι
* 


Κατηγορία:Αθλητικοί σύλλογοι Καρδίτσας
Κατηγορία:Ιδρύσεις αθλητικών συλλόγων το 1979
Τιτανες Παλαμα Γυναικων
Κατηγορία:Ελληνικοί σύλλογοι πετοσφαίρισης
Τιτανες Παλαμα Γυναικων
Τιτανες Παλαμα Γυναικων
Γκυ ντε Νιβελέ

Ο **Γκυ ντε Νιβελέ** (γαλλικά : Guy de Nivelet) είναι άγνωστο πως ακριβώς ήταν στα Γαλλικά το όνομα του o Nivelet, Nivelles, Neuville, Nevilles, εξελληνισμένο : **Γκιούν ντε Νιβελέ**, ήταν Γάλλος ιππότης και σταυροφόρος, πρώτος βαρώνος του Γερακίου. Καταγόταν από το Νιβελέ , της Γαλλίας.

Είχε πάρει μέρος στη Δ΄ Σταυροφορία, αναφέρεται ως συμπολεμιστής του Γοδεφρείδου Βιλεαρδουίνου. Όταν το 1210 ο Γουλιέλμος Σαμπλίτης μοίρασε το Πριγκιπάτο της Αχαΐας σε βαρωνίες, ο Νιβηλέ πήρε έξι τιμάρια στη Λακωνία.  Αμέσως ο Νιβελέ έχτισε για κατοικία αλλά και προστασία Κάστρο που το ονόμασε "Γεράκι". Σύγχρονη εκδοχή αναφέρει ότι το κάστρο πιθανότατα το έχτισε ο γιος του Ιωάννης το 1250, ο οποίος και τον διαδέχθηκε.

## Πηγές
* Το Χρονικόν του Μωρέως
* Δελτίο Χριστιανικής Αρχαιολογικής Εταιρείας, Άννα-Μαρία Σιμάτου - Ροζαλία Χριστοδουλοπούλου, Δελτίον XAE 15 (1989-1990), Περίοδος Δ'• Σελ. 67-88 Παρατηρήσεις στον μεσαιωνικό οικισμό του Γερακίου, Ανακτήθηκε 3 Μαρτίου 2013
* Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873.

## Παραπομπές


Κατηγορία:Βαρωνία του Γερακίου
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Ταλάς (ποταμός)

thumb|right|300px|Άποψη του Ταλάς κοντά στην πόλη Ταράζ
Ο **Ταλάς** είναι ποταμός που ξεκινά από την ομώνυμη επαρχία της Κιργιζίας και ρέει δυτικά μέσα στο Καζακστάν. Σχηματίζεται από τη συμβολή των ποταμών Καρακόλ και Ουτς-Κοσόϋ. Ρέει διαμέσου της πόλης Ταράζ της Περιφέρειας Τζαμπίλ του Καζακστάν και στερεύει πριν φτάσει στη λίμνη Αϊντίν. 

Οι ποταμοί Ιλί, Τσου και Ταλάς είναι τρεις ποταμοί της στέπας, που αρχικώς ρέουν σε δυτική κατεύθυνση και μετά στρέφονται βορειοδυτικά. Ο ποταμός Ιλί πηγάζει από την περιοχή Ξινγιάνγκ, ρέει δυτικά έως ένα σημείο βόρεια της λίμνης Ισσύκ-Κουλ και κατόπιν στρέφεται βορειοδυτικά και εκβάλλει στη λίμνη Μπαλκάς. Ο ποταμός Τσου πηγάζει σε σημείο δυτικά της λίμνης Ισσύκ Κουλ, ρέει στη στέπα και στερεύει πριν φτάσει στον ποταμό Συρ Ντάρια. Ο ποταμός Ταλάς πηγάζει δυτικά και νότια του ποταμού Τσου, ρέει σε δυτική κατεύθυνση και βορειοδυτική, και στερεύει πριν φτάσει στον ποταμό Τσου.

## Ιστορία
Κατά τη διάρκεια της μάχης του ποταμού Ταλάς το 751 μ.Χ., οι ενωμένες αραβικές και τουρκικές δυνάμεις του Χαλιφάτου των Αββασιδών νίκησαν τους εισβολείς Κινέζους της δυναστείας Τανγκ, σταματώντας έτσι την προέλασή τους στα δυτικά.

## Παραπομπές


## Εξωτερικοί σύνδεσμοι
* 

Ταλας
Ταλας
Κατηγορία:Διεθνείς ποταμοί της Ασίας
Τρέβορ Μπόλντερ

Ο **Τρέβορ Μπόλντερ** (*αγγλ. Trevor Bolder*, 9 Ιουνίου 1950 – 21 Μαΐου 2013) ήταν Άγγλος μπασίστας, συνθέτης και παραγωγός, γνωστός για τη συνεργασία του με τον Ντέιβιντ Μπόουι και τους Uriah Heep.

## Βιογραφία
Ο Τρέβορ Μπόλντερ γεννήθηκε το καλοκαίρι του 1950, στο Κίνγκστον απόν Χαλ της Αγγλίας.

Στη μουσική σκηνή εμφανίστηκε παίζοντας για τους Rats του κιθαρίστα Μικ Ρόνσον και το 1971, αντικατέστησε τον Τόνι Βισκόντι στο προσωπικό σχήμα του Ντέιβιντ Μπόουι. Η πρώτη ηχογράφηση του με τον Μπόουι ήταν για το άλμπουμ "*Hunky Dory*" τον Δεκέμβριο του 1971, το οποίο ανέβηκε στο # 3 των βρετανικών τσαρτ. Η επόμενη ηχογράφηση του Μπόλντερ με τους Spiders from Mars του Μπόουι ήταν για έναν από τους δημοφιλέστερους δίσκους του, το πλατινένιο "*The Rise and Fall of Ziggy Stardust and the Spiders from Mars*". Το 1973, κυκλοφόρησε τα τελευταία του άλμπουμ με τον Μπόουι, "*Aladdin Sane*" και "*Pin Ups*", τα οποία ανέβηκαν στην κορυφή των βρετανικών τσαρτ.

Ο Μπόλντερ αποχώρησε το 1974 και έπαιξε στα άλμπουμ του Μικ Ρόνσον "*Slaughter on 10th Avenue*" (1974) και "*Play Don't Worry*" (1975). Το 1976, ηχογράφησε με τα υπόλοιπα μέλη του συγκροτήματος του Μπόουι, πλην του ίδιου του Μπόουι, το δίσκο "*Spiders from Mars*" και μετά εντάχθηκε στο χαρντ ροκ συγκρότημα των Uriah Heep αντικαθιστώντας τον Τζον Γουέτον. Μαζί τους ηχογράφησε τα άλμπουμ "*[[Firefly]]*" (1977), "*[[Innocent Victim]]*" (1977), "*[[Fallen Angel]]*" και "*[[Conquest]]*" (1980) για να αποχωρήσει το 1981 και να αντικατασταθεί από τον Μπομπ Ντέισλι.

Το 1980 συμμετείχε στον προσωπικό δίσκο του κιμπορντίστα των Uriah Heep, Κεν Χένσλεϊ, με τίτλο "*Free Spirit*", ενώ το 1982, πραγματοποίησε τη μοναδική του ηχογράφηση με το συγκρότημα των Wishbone Ash, στο δίσκο "*Twin Barrels Burning*". Την επόμενη χρονιά επανήλθε στους Uriah Heep, για την περιοδεία του δίσκου "*[[Head First]]*", ενώ το 1985 κυκλοφόρησαν το "*[[Equator]]*". Ακολούθησε το "*[[Raging Silence]]*" το 1989 και το "*[[Different World (άλμπουμ, Uriah Heep)|Different World]]*" του 1991, του οποίου ανέλαβε και την παραγωγή. Το 1994 συμμετείχε στο "*From Time to Time*" του Κεν Χένσλεϊ, ενώ με τους Uriah Heep κυκλοφόρησαν το 1995 το "*[[Sea of Light]]*", το 1998 το "*[[Sonic Origami]]*", το 2008 το "*[[Wake the Sleeper]]*", το 2009 το "*[[Celebration (άλμπουμ των Uriah Heep)|Celebration]]*" και το 2011 το "*[[Into the Wild]]*".

Ο Μπόλντερ πέθανε στις 21 Μαΐου 2013 στο νοσοκομείο Castle Hill του Κότινγχαμ λόγω καρκίνου στο πάγκρεας.

## Δισκογραφία

## Παραπομπές


## Πηγές

* Trevor Bolder - Uriah Heep
* Music | Barnes & Noble - Trevor Bolder
* Interview with TREVOR BOLDER (URIAH HEEP) | DMME.net 

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μπασίστες
2600 Λούμε

Ο **Λούμε (Lumme)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Φινλανδού αστρονόμου Κάρι Λούμε (*Kari Lumme*).

## Φυσικά χαρακτηριστικά
Τα φυσικά χαρακτηριστικά του Λούμε είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λουμε
Conquest

***Conquest*** είναι ο τίτλος του 13ου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Φεβρουάριο του 1980 μέσω της δισκογραφικής εταιρείας "Bronze Records".
Ο δίσκος αυτός σηματοδοτεί μία περίοδο αλλαγών στη σύνθεση του συγκροτήματος αφού εντάχθηκε ο τραγουδιστής Τζον Σλόμαν αντικαθιστώντας τον Τζον Λότον, ο πρώην ντράμερ του Τομ Τζόουνς και μετέπειτα των AC/DC, Κρις Σλέιντ αντικατέστησε τον Λι Κέρσλεηκ, ενώ μετά την κυκλοφορία του δίσκου αποχώρησε ο κιμπορντίστας και ιδρυτικό μέλος, Κεν Χένσλεϊ.
Οι κριτικές του "*Conquest*" ήταν μέτριες, αλλά οι πωλήσεις του στην πατρίδα του συγκροτήματος, Μεγάλη Βρετανία, ήταν ιδιαίτερα βελτιωμένες αφού ανέβηκε στο Top-40, κάτι το οποίο είχαν να πετύχουν από το 1975. Το εξώφυλλο του δίσκου παρουσίαζε το συγκρότημα σε μία εικόνα παρόμοια με την άρση της σημαίας στην Ίβο Τζίμα.

## Τραγούδια
1. **No Return** *(Box, Bolder, Hensley)* - 6:07
2. **Imagination** *(Hensley)* - 5:49
3. **Feelings** *(Hensley)* - 5:26
4. **Fools** *(Bolder)* - 5:03
5. **Carry On** *(Hensley)* - 3:57
6. **Won't Have to Wait too Long** *(Box, Bolder, Hensley)* - 4:54
7. **Out on the Street** *(Hensley)* - 5:57
8. **It Ain't Easy** *(Bolder)* - 5:45
thumb|200px|Το μνημείο του οποίου αποτελεί παραλλαγή η εικόνα στο εξώφυλλο του δίσκου

## Θέσεις τσαρτ
***Conquest*** *(άλμπουμ)*

***Επίσημη κυκλοφορία: [[Φεβρουάριος]] [[1980]]***

## Μέλη των Uriah Heep
Το "***Conquest***" ηχογραφήθηκε από τους εξής μουσικούς:
**Τζον Σλόμαν** - *φωνητικά*
**[[Μικ Μποξ]]** - *κιθάρα*
**[[Κεν Χένσλεϊ]]** - *πλήκτρα*
**[[Τρέβορ Μπόλντερ]]** - *μπάσο*
**[[Κρις Σλέιντ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/conquest-mw0001963233
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Conquest&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1980
Abominog

Το ***Abominog*** είναι ο 14ος στούντιο δίσκος του βρετανικού χαρντ ροκ συγκροτήματος Uriah Heep, ο οποίος κυκλοφόρησε την άνοιξη του 1982 μέσω της δισκογραφικής εταιρείας «Bronze» στην Ευρώπη και της «Mercury» στην Αμερική.

Αυτός ήταν ο πρώτος δίσκος στην ιστορία του συγκροτήματος στον οποίο δε συμμετείχε ο κιμπορντίστας Κεν Χένσλεϊ τον οποίο αντικατέστησε ο Τζον Σινκλέρ. Επίσης, νέα μέλη σε αυτή την περίοδο ήταν ο πρώην μπασίστας των Rainbow και του Ozzy Osbourne, Μπομπ Ντέισλι, όπως και ο πρώην τραγουδιστής των Trapeze, Πήτερ Γκόλμπι, ενώ επέστρεψε μετά από δύο χρόνια στο συγκρότημα ο ντράμερ Λι Κέρσλεηκ.Το "*Abominog*" περιέχει δέκα κομμάτια εκ των οποίων τα τέσσερα είναι διασκευές σε τραγούδια του Ρας Μπάλαρντ, του Τζον Κούγκαρ, των Lion και των The Bliss Band. Επίσης, το τραγούδι *«Think it Over»* είναι επανεκτέλεση του δικού τους τραγουδιού που είχε κυκλοφορήσει, αρχικά, στο ομώνυμο σινγκλ του 1980.Ο δίσκος έλαβε πολύ θετικές κριτικές, αφού οι Uriah Heep επιχείρησαν μία αλλαγή στον ήχο τους κάνοντας τον πιο σκληρό, πλησιάζοντας το χέβι μέταλ ρεύμα των αρχών της δεκαετίας του '80. Οι πωλήσεις του ήταν αρκετά υψηλές, αφού ήταν ο δεύτερος συνεχόμενος δίσκος του συγκροτήματος ο οποίος ανέβηκε στο βρετανικό Top-40, αλλά και το πρώτο άλμπουμ τους που μπήκε στο Billboard Hot-100 των Ηνωμένων Πολιτειών, από το 1975.

## Τραγούδια
1. **Too Scared to Run** *(Box, Goalby, Daisley, Sinclair, Kerslake)* - 3:492. **Chasing Shadows** *(Box, Goalby, Daisley, Sinclair, Kerslake)* - 4:393. **On the Rebound** *(Ballard)* - 3:144. **Hot Night in a Cold Town** *(Cushing-Murray, Littlefield)* - 4:035. **Running All Night** *(Farr, Box, Goalby, Daisley, Sinclair, Kerslake)* - 4:286. **That's the Way That It Is** *(Bliss)* - 4:067. **Prisoner** *(Lance, Cooper, Riparetti)* - 4:338. **Hot Persuasion** *(Box, Goalby, Daisley, Sinclair, Kerslake)* - 3:489. **Sell Your Soul** *(Box, Goalby, Daisley, Sinclair, Kerslake)* - 5:2510. **Think It Over** *(Sloman, Bolder)* - 3:42

## Θέσεις τσαρτ
***Abominog*** *(άλμπουμ)*

***Επίσημη κυκλοφορία: [[Μάρτιος]] [[1982]]***

***That's the Way That It Is*** *(σινγκλ)*

***Επίσημη κυκλοφορία: [[Μάρτιος]] [[1982]]***

## Μέλη των Uriah Heep
Το "***Abominog***" ηχογραφήθηκε από τους εξής μουσικούς:**[[Πήτερ Γκόλμπι]]** - *φωνητικά***[[Μικ Μποξ]]** - *κιθάρα***Τζον Σινκλέρ** - *πλήκτρα***[[Μπομπ Ντέισλι]]** - *μπάσο***[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/abominog-mw0000039373
* Αμερικανικά τσαρτ http://www.allmusic.com/album/abominog-mw0000039373/awards
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Abominog&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1982
Αχιλλέας Λυμπουρίδης

Ο **Αχιλλέας Λυμπουρίδης** ήταν Κύπριος μουσικοσυνθέτης.

Γεννήθηκε στη Λευκωσία το 1917. Μετά το Παγκύπριο Γυμνάσιο Λευκωσίας, σπούδασε μουσική και βιολί στο Ελληνικό Ωδείο Κύπρου. Ως μουσικοσυνθέτης επικεντρώθηκε κυρίως στο έντεχνο λαϊκό τραγούδι και επηρέασε αρκετά τα μουσικά δρώμενα της εποχής του. Τα τραγούδια του «τα Μαύρα Μάδκια», «το Αερούδι», «η Αππωμένη», «η Δροσούλα», «η Γιαλλουρού», άντεξαν στο χρόνο επιδεικνύοντας αξιοσημείωτη διαχρονικότητα.

Το 1964 συνεργάστηκε με τη Λυρική Σκηνή και την Συμφωνική Ορχήστρα Αθηνών και έδωσε συναυλίες με τραγούδια και χοροδράματά του στην Αθήνα και στον Πειραιά. Το 1969, στα πλαίσια της Β΄ Ολυμπιάδας Διεθνούς Τραγουδιού, εκτελέστηκαν στο Παναθηναϊκό Στάδιο έργα του που αφορούσαν την Κύπρο. Εκεί ακούστηκε για πρώτη φορά το τραγούδι του «Μαύρα Μάδκια», που σημείωσε πανελλήνια επιτυχία.

Ο Λυμπουρίδης αγαπούσε πολύ και το θέατρο και ασχολήθηκε και με αυτό. Το 1942 ίδρυσε, μαζί με τον Φοίβο Μουσουλίδη, το πρώτο μόνιμο επαγγελματικό θέατρο στην Κύπρο, το «Λυρικό Θέατρο». Παράλληλα, έγραψε και θεατρικά έργα, ηθογραφικές κωμωδίες όπως «Ο Ττοουλής ο Ξενοχωρίτης», ενώ μετέφρασε ξένες θεατρικές επιτυχίες.

Το 1952 ίδρυσε το μηνιαίο περιοδικό έρευνας και τέχνης «Ο Φακός», ενώ παρουσίασε και συγγραφικό έργο. Έργα του η «Ιστορία της Κυπριακής Δημοσιογραφίας» (1878-1960), «Κυπριακές Θεατρικές Σελίδες» (1971), «Η Θέμις επί Αγγλοκρατίας στην Κύπρο» (1980), «Η Αγγλοκρατία στην Κύπρο» σε δύο τόμους (1985 και 1987), «Ο Τεχνολογικός Πολιτισμός στη Ζωή των Κυπρίων» (1988), και «Εξέχουσες Μορφές της Κυπριακής Ιστορίας» (1989).

Για την πολύπλευρη πολιτιστική προσφορά του, ο Αχιλλέας Λυμπουρίδης έτυχε πολλών τιμητικών διακρίσεων. Βραβεύτηκε, μεταξύ άλλων, από το Δήμο Λευκωσίας, από το Πανεπιστήμιο Κύπρου και από πολλούς άλλους οργανισμούς και φορείς. Το 1997 η Κυπριακή Δημοκρατία τον τίμησε με το Αριστείο Γραμμάτων και Τεχνών, την ανώτατη διάκριση για το έργο και την προσφορά του στον πολιτισμό της Κύπρου. Υπηρέτησε άξια την «κυπριακή ντοπιολαλιά», αφού «πάντρεψε» κυρίως στίχους της κυπριακής διαλέκτου με την κατάλληλη μουσική σύνθεση. Το παραδοσιακό ηχόχρωμα που έδινε ο Λυμπουρίδης στις συνθέσεις του του έδωσε τον τίτλο του «πρωτοπόρου της κυπριακής έντεχνης λαϊκής μουσικής».

Πέθανε στις 20 Αυγούστου 2008 σε ηλικία 91 ετών.

## Παραπομπές


## Πηγές
* Πορτραίτο Αχιλλέα Λυμπουρίδη
* Ανακοίνωση του Υπουργείου Παιδείας για το θάνατο του Κύπριου συνθέτη Αχιλλέα Λυμπουρίδη
* 

## Εξωτερικοί σύνδεσμοι
* «Τα μαύρα μάδκια», τραγούδι σε μουσική Αχιλλέα Λυμπουρίδη
* «Το στομόσιειλον», τραγούδι σε μουσική Αχιλλέα Λυμπουρίδη
* «Το αερούδιν», τραγούδι σε μουσική Αχιλλέα Λυμπουρίδη

Κατηγορία:Κύπριοι συνθέτες
Κατηγορία:Κύπριοι στιχουργοί
Κατηγορία:Κύπριοι θεατρικοί συγγραφείς
Κατηγορία:Κύπριοι ιστορικοί
Μάρκος Νάτσινας

Ο **Μάρκος Νάτσινας** (Σιάτιστα, 1925 - Οξφόρδη, 23 Απριλίου 2001) ήταν Έλληνας δικηγόρος και πολιτικός, βουλευτής και υπουργός επί ΠΑΣΟΚ.

## Σπουδές και καριέρα
Από οικογένεια δικηγόρων, ο πατέρας του, Ιωάννης, ήταν ο πρώτος πρόεδρος του δικηγορικού συλλόγου Κοζάνης το 1918. Ο Μάρκος σπούδασε Νομικά στο Αριστοτέλειο Πανεπιστήμιο Θεσσαλονίκης.

Το 1977 ορκίστηκε βουλευτής Κοζάνης μετά την έκπτωση του Δαβιδόπουλου. Κέρδισε για πρώτη φορά τις εκλογές του 1981 και επανεξελέγη το 1985. Υπηρέτησε ως βουλευτής ως τον Ιούνιο του 1989.

Ο Νάτσινας ήταν αντιπρόεδρος της Βουλής από το 1981 ως το 1985. Από τις 25 Απριλίου ως τις 31 Οκτωβρίου 1986 ο Νάτσινας υπηρέτησε στην κυβέρνηση του Ανδρέα Παπανδρέου ως υπουργός Βιομηχανίας, Ενέργειας και Τεχνολογίας.

## Θάνατος
Πέθανε στο Ηνωμένο Βασίλειο το 2001 και κηδεύτηκε από το Α΄ Νεκροταφείο στις 28 Απριλίου 2001. Ήταν παντρεμένος με τη δικηγόρο Ειρήνη Νάτσινα και απέκτησαν 2 παιδιά.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Βιομηχανίας, Ενέργειας και Τεχνολογίας